CELEX: 32009R0379
Language: mt
Date: 2009-05-08 00:00:00
Title: Regolament tal-Kummissjoni (KE) Nru 379/2009 tat- 8 ta' Mejju 2009 li tikkonċerna l-awtorizzazzjoni ta' użu ġdid tas-6-phytase EC 3.1.3.26 bħala addittiv fl-għalf għal tiġieġ għat-tismin, dundjani għat-tismin, tiġieġ li jbidu, papri għat-tismin, ħnienes (miftuma), ħnieżer għat-tismin u ħnieżer nisa (detentur tal-awtorizzazzjoni Danisco Animal Nutrition, entità legali Danisco (UK) Limited) (Test b’relevanza għaż-ŻEE )

9.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 116/6
            
         REGOLAMENT TAL-KUMMISSJONI (KE) Nru 379/2009
   tat-8 ta' Mejju 2009
   li tikkonċerna l-awtorizzazzjoni ta' użu ġdid tas-6-phytase EC 3.1.3.26 bħala addittiv fl-għalf għal tiġieġ għat-tismin, dundjani għat-tismin, tiġieġ li jbidu, papri għat-tismin, ħnienes (miftuma), ħnieżer għat-tismin u ħnieżer nisa (detentur tal-awtorizzazzjoni Danisco Animal Nutrition, entità legali Danisco (UK) Limited)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fin-nutriment tal-annimali u r-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               F’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ma' dan ir-Regolament. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni ta' użu ġdid tal-preparazzjoni tas-6-phytase EC 3.1.3.26 prodott mis-Schizosaccharomyces pombe (ATCC 5233), bħala addittiv fl-għalf għal tiġieġ għat-tismin, dundjani għat-tismin, tiġieġ li jbidu, papri għat-tismin, ħnienes (miftuma), ħnieżer għat-tismin u ħnieżer nisa li għandhom jiġu klassifikati fil-kategorija ta' addittivi “addittivi żootekniċi”.
            
         
               (4)
            
            
               L-użu tas-6-phytase EC 3.1.3.26 prodott mis-Schizosaccharomyces pombe (ATCC 5233) kien awtorizzat mingħajr limitu ta’ żmien għal tiġieġ għat-tismin bir-Regolament tal-Kummissjoni (KE) Nru 1743/2006 (2) u għal għaxar snin bir-Regolament tal-Kummissjoni (KE) Nru 785/2007 (3) għal tiġieġ għat-tismin, dundjani għat-tismin, tiġieġ li jbidu, papri għat-tismin, ħnienes (miftuma), ħnieżer għat-tismin u ħnieżer nisa.
            
         
               (5)
            
            
               Ġiet ippreżentata dejta ġdida flimkien ma’ applikazzjoni għall-awtorizzazzjoni ta’ formulazzjoni ġdida għas-6-phytase EC 3.1.3.26, prodotta mis-Schizosaccharomyces pombe (ATCC 5233), għal tiġieġ għat-tismin, dundjani għat-tismin, tiġieġ li jbidu, papri għat-tismin, ħnienes (miftuma), ħnieżer għat-tismin u ħnieżer nisa.
            
         
               (6)
            
            
               L-Awtorità Ewropea dwar is-Sigurtà fl-Ikel (“l-Awtorità”) iddikjarat fl-opinjoni tagħha tal-10 ta' Diċembru 2008 (4), li l-opinjoni preċedenti tagħha adottata fis-17 ta’ Ottubru 2006 (5) tapplika bis-sħiħ għal din il-formulazzjoni ġdida tas-6-phytase EC 3.1.3.26. Għalhekk, l-Awtorità kkonkludiet li l-preparazzjoni tas-6-phytase EC 3.1.3.26, il-formulazzjoni ġdida, prodotta mis-Schizosaccharomyces pombe (ATCC 5233), hija effettiva għal speċi fil-mira u hija sikura għas-saħħa tal-annimal, tal-bniedem, jew l-ambjent. L-Awtorità tirrakkomanda miżuri xierqa għas-sigurtà ta' min jużaha. Hija ma tikkunsidrax li hemm il-bżonn għal ħtiġijiet speċifiċi ta' sorveljanza wara t-tqegħid fis-suq. Din l-opinjoni tivverifika wkoll ir-rapport dwar il-metodu ta' analiżi tal-addittiv fl-għalf f'għalf imressaq mil-Laboratorju ta' Referenza tal-Komunità stabbilit mir-Regolament (KE) Nru 1831/2003.
            
         
               (7)
            
            
               Il-valutazzjoni ta’ dik il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ma' dan ir-Regolament.
            
         
               (8)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' addittivi “addittivi żootekniċi” u mill-grupp funzjonali “sustanzi li jsaħħu d-diġestibilità”, hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Mejju 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 329, 25.11.2006, p. 16.
   
      (3)  ĠU L 175, 5.7.2007, p. 5.
   
      (4)  Il-Ġurnal tal-EFSA (2008) 915, 1-10.
   
      (5)  Il-Ġurnal tal-EFSA (2006) 404, 1-20.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unità ta' attività/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' addittivi żootekniċi. Grupp funzjonali: sustanzi li jsaħħu d-diġestibilità
                  
               
            
                  4a1640
               
               
                  Danisco Animal Nutrition
                  (entità legali Danisco (UK) Limited)
               
               
                  6-phytase
                  EC 3.1.3.26
               
               
                  
                               
                           
                           
                              
                                 Kompożizzjoni tal-addittiv:
                              
                              Preparazzjoni tas-6-phytase (EC 3.1.3.26)
                              prodott mis-Schizosaccharomyces pombe (ATCC 5233)
                              li għandu attività minima ta':
                              
                                           
                                       
                                       
                                          Forma solida: 10 000  FTU (1)/g
                                       
                                    
                                           
                                       
                                       
                                          Forma likwida: 10 000  FTU/ml
                                       
                                    
                        
                               
                           
                           
                              
                                 Karatterizzazzjoni tas-sustanza attiva:
                              
                              6-phytase (EC 3.1.3.26)
                              prodott mis-Schizosaccharomyces pombe (ATCC 5233)
                           
                        
                               
                           
                           
                              
                                 Metodu analitiku
                                  (2)
                              
                              Metodu kolorimetriku li jkejjel il-fosfati inorganiċi rilaxxati mill-enżima mis-sustrat tal-phytate.
                           
                        
               
                  Tiġieġ għat-tismin
               
               
                  —
               
               
                  250  FTU
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura għall-ħżin, kemm jista' jdum il-ħżin, u l-istabbiltà għall-pelleting.
                           
                        
                              2.
                           
                           
                              Għall-użu f'għalf li fih aktar minn 0,23 % ta' fosforu li huwa phytin bound.
                           
                        
                              3.
                           
                           
                              Għal ħnienes (miftuma) sa 35 kg tal-piż tal-ġisem.
                           
                        
                              4.
                           
                           
                              Dożi rrakkomandati għal kull kilogramma ta’ għalf sħiħ:
                              
                                          —
                                       
                                       
                                          tiġieġ għat-tismin: 500-750 FTU,
                                       
                                    
                                          —
                                       
                                       
                                          dundjani għat-tismin: 250-1 000  FTU,
                                       
                                    
                                          —
                                       
                                       
                                          tiġieġ li jbidu: 150-900 FTU,
                                       
                                    
                                          —
                                       
                                       
                                          papri għat-tismin: 250-1 000  FTU,
                                       
                                    
                                          —
                                       
                                       
                                          ħnienes (miftuma): 500-1 000  FTU,
                                       
                                    
                                          —
                                       
                                       
                                          ħnieżer għat-tismin: 500-1 000  FTU,
                                       
                                    
                                          —
                                       
                                       
                                          ħnieżer nisa' 500 FTU.
                                       
                                    
                        
                              5.
                           
                           
                              Għas-sigurtà: protezzjoni għan-nifs, nuċċalijiet u ngwanti għandhom jintużaw waqt l-immaniġġjar.
                           
                        
               
                  29 ta’ Mejju 2019
               
            
                  Dundjani għat-tismin
               
               
                  —
               
               
                  250  FTU
               
               
                  —
               
            
                  Tiġieġ li jbidu
               
               
                  —
               
               
                  150  FTU
               
               
                  —
               
            
                  Papri għat-tismin
               
               
                  —
               
               
                  250  FTU
               
               
                  —
               
            
                  Ħnienes (miftuma)
               
               
                  —
               
               
                  250  FTU
               
               
                  —
               
            
                  Ħnieżer għat-tismin
               
               
                  —
               
               
                  250  FTU
               
               
                  —
               
            
                  Ħnieżer nisa
               
               
                  —
               
               
                  500  FTU
               
               
                  —
               
            
         (1)  1 FTU huwa l-ammont ta' enżima li jillibera 1 mikromole ta' fosfat inorganiku fil-minuta mis-sustrat tal-phytate tas-sodju f' pH ta' 5,5 u 37 °C.
      
         (2)  Dettalji tal-metodi analitiċi huma disponibbli fl-indirizz tal-Laboratorju ta' Referenza tal-Komunità li ġej: www.irmm.jrc.be/crl-feed-additives.www.irmm.jrc.be/crl-feed-additives